Einar Lurås Oftebro

Einar Christian Lurås Oftebro (født 6. august 1998) er en norsk skihopper og kombinertløper som har sølv i kombinert stafett for mixlag fra Vinter-OL for ungdom 2016 på Lillehammer som fremste internasjonale meritt.

Han har tidligere også drevet med fotball, bandy, friidrett og langrenn. Han begynte med skihopp i 2007.

Hans yngre bror, Jens Lurås Oftebro, driver også med kombinert.

Idrettskarriere

2013/14
Oftebro deltok i Sommerlekene 2013 i Knyken, og kom der på annenplass, bak Leif Torbjørn Næsvold. I Hovedlandsrennet i Vang i mars 2014 kom han på annenplass i klassen for gutter 16 år, bak Lars Ivar Skårset.

2014/15
Han ble tatt ut til European Youth Olympic Festival i Østerrike i februar 2015. Der kom han på 13.-plass på normalbakke / 5 km. Han lå her på fjerdeplass etter hopprennet.

2015/16
Han deltok i Vinter-OL for ungdom 2016. I øvelsen kombinert stafett, der to langrennsløpere, to skihoppere og en kombinertløper utgjorde et lag, kom Norge på annenplass, der han deltok sammen med Anna Odine Strøm, Martine Engebretsen, Marius Lindvik og Vebjørn Hegdal. Individuelt kom han på 14.-plass i kombinert, og i lagkonkurransen i skihopp kom Norge på sjetteplass.

2017/18
Under junior-VM i Kandersteg i  Sveits tok han sølvmedalje i individuell konkurranse normalbakke + 10 km etter Ondřej Pažout fra Tsjekkia, og bronse i lagkonkurransen sammen med Jens Lurås Oftebro, Simen Kvarstad og Andreas Skoglund.

Han debuterte i V-cup søndag 4. mars i Lahtis, Finland. Han kom nummer 40.

2018/19 

Sesongstart på Beitostølen med bronse på gundersen 5 km.  

World cup start i Ruka, Finland. Avsluttet på 12 plass. Karrierebeste.

Sammenlagtplasseringer i verdenscupen

Annet 
 Oftebro innehar bakkerekorden i Jardarkollen med 29,5 meter, satt i 2011

Referanser

Eksterne lenker 
 
 
 
  Profil hos ungdoms-OL 2016 

Norske skihoppere
Norske kombinertløpere
Deltakere under Vinter-OL for ungdom 2016
Oftebro (slekt)